laion/Wikipedia-Exotic huggingface dataset:
জগুমামা

জগুমামা বাংলা সাহিত্যের একটি কাল্পনিক চরিত্র। এই চরিত্রটির স্রষ্টা বাঙালি সাহিত্যিক ত্রিদিবকুমার চট্টোপাধ্যায়। জগুমামা সিরিজের প্রথম আত্মপ্রকাশ ১৯৮৫ সালের শারদীয়া কিশোর ভারতী পত্রিকায় প্রকাশিত হাত উপন্যাসে। জগুমামার পুরো নাম ডঃ জগবন্ধু মুখোপাধ্যায়। উনি একাধারে একজন বিজ্ঞানী এবং গোয়েন্দা। তার দুই ভাগ্নে টুকলু ও পিকলুর সাহায্যে উনি সত্য অনুসন্ধান করেন। প্রায় প্রতিটি অ্যাডভেঞ্চারেই জগুমামার সঙ্গী হয় তার ভাগনে টুকলু ও বন্ধু অনন্ত সরখেল। সিবিআই অফিসার সত্যসাধন পট্টনায়েক জগুমামার বন্ধু। জগুমামা সিরিজের সবকয়টি গল্প ও উপন্যাসই প্রকাশিত হয়েছে কিশোর ভারতী পত্রিকার শারদীয়া সংখ্যাগুলিতে। পরে পত্র ভারতী থেকে জগুমামার রহস্যকাহিনীগুলিকে গ্রন্থাকারে চারটি খণ্ডে প্রকাশ করা হয়। মুখোশের আড়ালে কাহিনী অবলম্বনে তৈরি সিনেমা মুখোশের অন্তরালে ও রক্ত রহস্য সিনেমা তৈরি হয়েছে। জগুমামা কাহিনীগুলি হল: জগুমামা রহস্য সমগ্র ১: হাত ছায়ামূর্তি আলোয় সেদিন অন্ধকার মুখোশের আড়ালে রুকটুকার পাড়ে বড় পায়ের খোঁজে নীল কাঁকড়ার রহস্য জগুমামার বিপক্ষে 'জগুমামা' জগুমামা রহস্য সমগ্র ২: সাগর পাহাড় মৌমাছি আকাশে মৃত্যুর বিষ রহস্য রাতের পদ্মায় মূর্তি ও মৃত্যুফাঁদ সাক্ষী ছিল ছবি আলেকজান্ডারের আংটি আরবি পুঁথি রহস্য জগুমামা রহস্য সমগ্র ৩: রহস্যে ঘেরা রাক্ষসখালি মৃত্যু বিষ সাবধান! লালি গুরান অন্ধকার ভাল নয় ভয়ের আড়ালে ভয় বিষাক্ত রাত অনন্তবাবু কোথায়? জগুমামা রহস্য সমগ্র ৪: রক্তরহস্য তিতির সেন হত্যা রহস্য দ্বীপের নাম কালাডেরা জব চার্নকের চাবুক আড়ালে যারা থাকে রাইকুর বিষ জগুমামা রহস্য সমগ্র ৫: জঙ্গলে ভয় ছিল জ্যান্ত পাথর! অতঃপর জঙ্গলে জ্যান্ত পাথর কালোয় কালো কক্সবাজার কোডারমায় ঝঞ্ঝাট সোনার সাগরে মৃত্যু মিস মানেকা অন্তর্ধান রহস্য কুরগে কালোর খেলা জগুমামা রহস্য সমগ্র ৪: জীবন্ত মাটি বিনামেঘে বজ্রাঘাত মাটিতে মৃত্যু ইনভেস্টিগেট চট্টোপাধ্যায়, ত্রিদিবকুমার। জগুমামা রহস্য সমগ্র ১। কলকাতা: পত্র ভারতী প্রকাশন। আইএসবিএন 978-81-8374-091-3।  চট্টোপাধ্যায়, ত্রিদিবকুমার। জগুমামা রহস্য সমগ্র ২। কলকাতা: পত্র ভারতী প্রকাশন। আইএসবিএন 978-81-8374-247-4।  চট্টোপাধ্যায়, ত্রিদিবকুমার। জগুমামা রহস্য সমগ্র ৩। কলকাতা: পত্র ভারতী প্রকাশন। আইএসবিএন 978-81-8374-434-8।  চট্টোপাধ্যায়, ত্রিদিবকুমার। জগুমামা রহস্য সমগ্র ৪। কলকাতা: পত্র ভারতী প্রকাশন। আইএসবিএন 978-81-8374-480-5।  শারদীয়া কিশোর ভারতী ১৪২৫ Various (২০১৮-১০-০৩)। SHARADIYA KISHORE BHARATI 1425। PATRA BHARATI।  শারদীয়া কিশোর ভারতী ১৪২৬ শারদীয়া কিশোর ভারতী ১৪২৭
সমাজসেবা অধিদফতর

সমাজসেবা অধিদপ্তর বাংলাদেশ সরকারের একটি অধিদপ্তর যা দেশে কল্যাণমূলক ও সচেতনতামূলক কর্মসূচি চালায়। এর সদরদপ্তর বাংলাদেশের ঢাকায় অবস্থিত। ১৯৪৭ সালে দেশভাগের পর ঢাকায় বস্তি সমস্যা উদ্ভূত হয়। এ সমস্যার সমাধানে ১৯৫৫ সালে জাতিসংঘের পরামর্শে সমাজকল্যাণ কার্যক্রম শুরু হয়। তারই পরিপ্রেক্ষিতে ১৯৬১ সালে প্রতিষ্ঠিত হয় সমাজকল্যাণ পরিদপ্তর। পরবর্তীতে কার্যক্রমের পরিধি বিস্তৃতির কারণে ১৯৭৮ সালে এই পরিদপ্তরকে সরকারের একটি স্থায়ী  জাতিগঠনমূলক বিভাগ হিসেবে উন্নীত করা হয় এবং ১৯৮৪ সালে একে সমাজসেবা অধিদফতর হিসেবে স্বীকৃতি দেওয়া হয়। ২০১২ সালের ৪ জুন বাংলাদেশ সরকার ২ জানুয়ারিকে সমাজসেবা দিবস হিসাবে ঘোষণা দেয়। সমাজসেবা অধিদফতর বর্তমানে ১০৩২টি কার্যালয়ের মাধ্যমে ৫৪টি কার্যক্রম পরিচালনা করছে। উল্লেখযোগ্য কার্যক্রমগুলো হচ্ছে: দারিদ্র নিরসন কার্যক্রম। সামাজিক নিরাপত্তা কর্মসূচি। প্রতিবন্ধিতা শনাক্তকরণ জরিপ কর্মসূচি। শিশু সুরক্ষামূলক কার্যক্রম। সামাজিক অবক্ষয় প্রতিরোধ কার্যক্রম। প্রতিবন্ধী ব্যক্তিদের কল্যাণ ও উন্নয়ন কর্মসূচি। বৃত্তিমূলক প্রশিক্ষণ কার্যক্রম। প্রতিবন্ধিতা সহায়ক সামগ্রী উৎপাদন কেন্দ্র। সেবামূলক ও কমিউনিটি ক্ষমতায়ন কার্যক্রম। পেশাগত দক্ষতা উন্নয়ন প্রশিক্ষণ কার্যক্রম। ক্যান্সার, কিডনী, লিভার সিরোসিস, স্ট্রোকে প্যারালাইজড ও জন্মগত হৃদরোগীর আর্থিক সহায়তা। চা শ্রমিকদের জীবনমান উন্নয়ন। অনগ্রসর জনগোষ্ঠীর জীবনমান উন্নয়ন কর্মসূচি। হিজড়া জনগোষ্ঠীর জীবনমান উন্নয়ন কর্মসূচি। প্রতিবন্ধিতা শনাক্তকরণ জরিপ কর্মসূচি। ভিক্ষাবৃত্তিতে নিয়োজিত জনগোষ্ঠীর পুনর্বাসন ও বিকল্প কর্মসংস্থান। বেদে জনগোষ্ঠীর জীবনমান উন্নয়ন কর্মসূচি। সমাজকল্যাণ মন্ত্রণালয় "মন্ত্রণালয় ও বিভাগসমূহ"। www.bangladesh.gov.bd। গণপ্রজাতন্ত্রী বাংলাদেশ সরকার। সংগ্রহের তারিখ ২০১৯-০৪-১৬।  "পটভূমি, সমাজকল্যাণ অধিদফতর"। dss.gov.bd। সংগ্রহের তারিখ ২০২২-০৯-০৪।  "কার্যক্রম, সমাজসেবা অধিদফতর" (পিডিএফ)। dss.gov.bd। সংগ্রহের তারিখ ২০২২-০৯-০৪।  "ক্যান্সার, কিডনী, লিভার সিরোসিস, স্ট্রোকে প্যারালাইজড, জন্মগত হৃদরোগ এবং থ্যালাসেমিয়ায় আক্রান্ত রোগীদের আর্থিক সহায়তা কর্মসূচি, সমাজসেবা অধিদফতর"। dss.gov.bd। সংগ্রহের তারিখ ২০২২-০৯-০৪।  "চা শ্রমিকদের জীবনমান উন্নয়ন কর্মসূচি, সমাজসেবা অধিদফতর"। dss.gov.bd। সংগ্রহের তারিখ ২০২২-০৯-০৪।  "অনগ্রসর জনগোষ্ঠীর জীবনমান উন্নয়ন কর্মসূচি, সমাজসেবা অধিদফতর"। dss.gov.bd। সংগ্রহের তারিখ ২০২২-০৯-০৪।  "হিজড়া জনগোষ্ঠীর জীবনমান উন্নয়ন কর্মসূচি, সমাজসেবা অধিদফতর"। dss.gov.bd। সংগ্রহের তারিখ ২০২২-০৯-০৪।  "প্রতিবন্ধিতা শনাক্তকরণ, সমাজসেবা অধিদফতর"। dss.gov.bd। সংগ্রহের তারিখ ২০২২-০৯-০৪।  "ভিক্ষাবৃত্তিতে নিয়োজিত জনগোষ্ঠীর পুনর্বাসন ও বিকল্প কর্মসংস্থান, সমাজসেবা অধিদফতর"। dss.gov.bd। সংগ্রহের তারিখ ২০২২-০৯-০৪।  "বেদে জনগোষ্ঠীর জীবনমান উন্নয়ন কর্মসূচি, সমাজসেবা অধিদফতর"। dss.gov.bd। সংগ্রহের তারিখ ২০২২-০৯-০৪।
জিম সর্ব

জিম সর্ব (জন্ম ২৭ই আগস্ট ১৯৮৭) হলেন একজন ভারতীয় অভিনেতা এবং থিয়েটার পরিচালক। হিন্দি চলচ্চিত্র শিল্পে তার পার্শ্ব কাজের জন্য বিশেষভাবে পরিচিত, তিনি একটি স্ক্রিন পুরস্কার এবং দুইটি ফিল্মফেয়ার পুরস্কারের প্রাপক। অধিকতর, তিনি ভারতে বহুসংখ্যক প্রযোজিত নাট্যশালায় পরিচালনা এবং অভিনয় করেছেন। রাম মাধবনির সমলোচনামূলক এবং ব্যবসাহিকভাবে সফল জীবনীসংক্রান্ত নাটকীয় চলচ্চিত্র নির্জা-তে খলনায়কের চরিত্রে অভিনয় করে, ২০১৬ সালে তিনি চলচ্চিত্রে প্রথম্বারের জন্য আবির্ভূত হন; ভূমিকাটির জন্য সমলোচকদের থেকে ইতিবাচক সমলোচনা এবং ফিল্মফেয়ার শ্রেষ্ঠ পার্শ্ব অভিনেতা পুরস্কারের ও একটি স্ত্রিন পুরস্কারের মতো পুরস্কার ও মনোনয়ন অর্জন করেন। রোমাঞ্চকর চলচ্চিত্র অ্যা ডেথ ইন দ্য গুঞ্জ-এ তার ভূমিকার পর, তিনি ঐতিহাসিক নাটকীয় চলচ্চিত্র পদ্মাবত (২০১৮) এবং জীবিনীসংক্রান্ত চলচ্চিত্র সঞ্জু-তে তার নেতিবাচক ভূমিকার জন্য প্রভাবশালী অভিনেতা হয়ে ওঠেন এবং উভয়ই ২০১৮ সালের সর্বোচ্চ উপার্জিত ভারতীয় চলচ্চিত্রের তালিকার স্থান দখল করে।
জনস্বাস্থ্য প্রকৌশল অধিদপ্তর

জনস্বাস্থ্য প্রকৌশল অধিদপ্তর বাংলাদেশ সরকারের স্থানীয় সরকার বিভাগের আওতাধীন একটি দপ্তর যা বিশুদ্ধ পানি সরবারহ ও স্যানিটেশন সুবিধা তদারকি করে। এর সদরদপ্তর বাংলাদেশের ঢাকায় অবস্থিত। জনস্বাস্থ্য প্রকৌশল অধিদপ্তর ১৯৩৬ সালে পূর্ব বাংলায় প্রতিষ্ঠিত হয়। বর্তমানে ওয়াসার আওতাধীন এলাকা ব্যতীত (ঢাকা, নারায়ণগঞ্জ, চট্টগ্রাম, খুলনা ) সমগ্রদেশের নিরাপদ পানি সরবরাহ ও স্যানিটেশন ব্যবস্থা নির্মাণ ও ব্যবস্থাপনার দায়িত্ব এ অধিদপ্তরের উপর ন্যাস্ত। ১৯৯৩ সাল থেকে এ দপ্তর খাবার পানিতে আর্সেনিক বিষয়ে সচেতন করে আসছে । রূপকল্প: জনগনের জন্য সুপেয় পানি সরবরাহ ও স্বাস্থ্যসম্মত স্যানিটেশনের ব্যবস্থা করা।  অভিলক্ষ্য : সকলের জন্য পানি সরবরাহ ও স্যানিটেশন সুবিধা বাস্তবায়নের জন্য প্রতিষ্ঠানসমূহের এবং কমিউনিটি দক্ষতা বৃদ্ধি করা। জনস্বাস্থ্য প্রকৌশল অধিদপ্তরের ওয়েবসাইট Ali, Luthfe। "Combating arsenic hazard"। The Daily Star। ২৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৮।  বাংলাদেশ জাতীয় তথ্য বাতায়ন, জনস্বাস্থ্য প্রকৌশল অধিদপ্তর জনস্বাস্থ্য প্রকৌশল অধিদপ্তরের ওয়েবসাইট
রত্নাসিমহা

রত্নাসিমহা (আইএসটি: রত্না-সিমহা, র. চ. ১৩০২ –১৩০৩ খ্রিষ্টাব্দ) ছিলেন বর্তমানকালীন ভারতের রাজস্থান মেদাপত (মেবাড়) রাজ্যের একজন শাসক। তিনি গুহিলা রাজবংশের রাওয়াল বিভাগে অন্তুর্ভূক্ত, যা চিত্রকূত দুর্গ (বর্তমান-দিনে চিত্তরগড়) থেকে শাসন করেছিল। বিভাগটির সর্বশেষ শাসক, তিনি ১৩০৩ খ্রিষ্টাব্দে আলাউদ্দিন খিলজি দ্বারা পরাজিত হন। রাজস্থানি কিংবদন্তিরা তাকে রাজপুত শাসক রতন সিং হিসেবে উল্লেখ করেন। তার একটি কাল্পনিক সংস্করণ মালিক মুহম্মদ জায়সীর পদ্মাবতে রতন সেন হিসেবে আবির্ভূত হয়। কাব্যটির অনুযায়ী, তার সুন্দরী স্ত্রী রাণী পদ্মিনীকে পাওয়ার জন্য আলাউদ্দিন চিত্তরগড়ে আক্রমণ করেন; কুম্ভলগড়ের রাজা দেবপালের সাথে একটি যুদ্ধে রতন সেনের মৃত্যুবরণের পর আলাউদ্দিন দুর্গটিকে দখল করেন; পরবর্তীকালে, পদ্মিনী এবং অন্যান্য নারীরা তাদের সম্মান রক্ষা করার জন্য জওহর করেন। মালিক মুহম্মদ জায়সীর ঐতিহাসিক কাব্য পদ্মাবতে (১৫৪০) রতন সেন হিসেবে রত্নাসিমহা আবির্ভূত হন। রত্নাসিমহা চিত্রাপু নারায়ণ রাও-এর চিতর রাণী পদ্মিনীতে (১৯৬৩) শিবাজি গণেশন দ্বারা অভিনীত। সনি এন্টারটেইনমেন্ট টেলিভিশনের ঐতিহাসিক নাটক চিত্তর কি রাণী পদ্মিনী কা জওহর-এ রহিত বকশী রত্নাসিমহার ভূমিকায় অভিনয় করেন। সঞ্জয় লীলা বনশালি দ্বারা পরিচালিত মহাকাব্যিক ঐতিহাসিক নাটকীয় চলচ্চিত্র পদ্মাবতে শাহিদ কপূর রতন সিং (রত্নাসিমহা)-এর ভূমিকায় অভিনয় করেন। Guy, Randor (১৩ জুন ২০১৫)। "Chitoor Rani Padmini (1963)"। The Hindu (ইংরেজি ভাষায়)। সংগ্রহের তারিখ ২৩ নভেম্বর ২০১৭।  Shah, Shravan (সেপ্টেম্বর ২৫, ২০১৭)। "Rohit Bakshi who played Raja Ratan Singh before Shahid reacts to the new Padmavati poster"। TimesNow। সংগ্রহের তারিখ ৮ জানুয়ারি ২০১৮।  Palat, Lakshana N (২১ নভেম্বর ২০১৭)। "Padmavati row: Who was Rani Padmavati's husband Maharawal Ratan Singh?"। India Today। সংগ্রহের তারিখ ২৪ জানুয়ারি ২০১৮।  চিত্তরের বংশীকরণের আমির খসরুর বর্ণনা
অ্যাগার

অ্যাগার (/ˈeɪɡɑːr/ বা /ˈɑːɡər/), বা অ্যাগার-অ্যাগার হলো জেলির মতো পদার্থ, যা কিছু প্রজাতির লাল শৈবালের কোষ প্রাচীর থেকে প্রাপ্ত পলিস্যাকারাইডের সমন্বয়ে গঠিত, প্রাথমিকভাবে ওগোনোরি (গ্রাসেরিয়া এবং) "টেঙ্গুসা" (জেলিডিয়াসি) থেকে তৈরি করা যায়। . অ্যাগার হলো দুটি উপাদান, যথা: রৈখিক পলিস্যাকারাইড অ্যাগারোজ এবং অ্যাগারোপেকটিন নামক অণুর একটি এগারোপেকটিন মিশ্রণ। এটি নির্দিষ্ট প্রজাতির শেওলার কোষের দেয়ালে সহায়ক কাঠামো গঠন করে এবং পরিস্ফুটিত হওয়ার মাধ্যমে উৎপাদিত হয়। এই শেওলাগুলি অ্যাগারোফাইট নামে পরিচিত, যা রোডোফাইটা (লাল শৈবাল) পরিবারের অন্তর্গত। অ্যাগার এশিয়া জুড়ে মিষ্টান্ন তৈরির একটি উপাদান হিসাবে এবং মাইক্রোবায়োলজিক্যাল কাজের জন্য কালচার মাধ্যম ধারণ করার জন্য কঠিন স্তর হিসাবে ব্যবহৃত হয়েছে। অ্যাগার একটি রেচক পদার্থ হিসাবেও ব্যবহার করা যেতে পারে। একটি তাৎক্ষণিক ক্ষুধা দমনকারী এবং জেলটিনের একটি নিরামিষ বিকল্প। স্যুপ জন্য ঘন অ্যাগার ব্যবহার করা হয়। ফলের সংরক্ষণ, আইসক্রিম এবং অন্যান্য ডেজার্টেও এটি ব্যবহার করা হয়। মদ্যপানের ক্ষেত্রেও এটি ব্যবহৃত হয়। এছাড়াও এটি কাগজ এবং কাপড় মাপার চক হিসাবে ব্যবহৃত হয়। Shimamura, Natsu (আগস্ট ৪, ২০১০)। "Agar"। The Tokyo Foundation। সংগ্রহের তারিখ ১৯ ডিসেম্বর ২০১৬।  Oxford Dictionary of English (2 সংস্করণ)। ২০০৫।  Williams, Peter W.; Phillips, Glyn O. Agar is made from seaweed and it is attracted to bacteria. (২০০০)। "Chapter 2: Agar"। Handbook of hydrocolloids। Cambridge: Woodhead। পৃষ্ঠা 91। আইএসবিএন 1-85573-501-6।  Edward Balfour (১৮৭১)। Cyclopædia of India and of eastern and southern Asia, commercial, industrial and scientific: products of the mineral, vegetable and animal kingdoms, useful arts and manufactures। Scottish and Adelphi Presses। পৃষ্ঠা 50। agar.  Alan Davidson (২০০৬)। The Oxford Companion to Food। Oxford University Press। আইএসবিএন 978-0-19-280681-9।  "Showing Food Agar"। The Metabolomics Innovation Centre (TMIC)। ২০২১-০৫-০৯ তারিখে মূল থেকে আর্কাইভ করা।  Edward Green Balfour (১৮৫৭)। Cyclopaedia of India and of Eastern and Southern Asia, commercial, industrial and scientific...। printed at the Scottish Press। পৃষ্ঠা 13।
টান্ডি দর্জি

টান্ডি দর্জি (জংখা: རྟ་མགྲིན་རྡོ་རྗེ་; জন্ম আনু. ১৯৬৮) ভুটানের বর্তমান পররাষ্ট্রমন্ত্রী, যিনি ২০১৮ সালের নভেম্বর মাস থেকে দায়িত্ব পালন করছেন। ২০১৮ সালের অক্টোবর মাস থেকে তিনি ভুটানি আইনসভার সদস্য হিসেবে দায়িত্ব পালন করছেন। তিনি বাংলাদেশের ময়মনসিংহ মেডিকেল কলেজের প্রাক্তন শিক্ষার্থী ছিলেন। তিনি ঢাকা বিশ্ববিদ্যালয়ের আওতাভুক্ত ময়মনসিংহ মেডিকেল কলেজ থেকে এমবিবিএস ডিগ্রি লাভ করেন। এরপর, আন্তর্জাতিক গণস্বাস্থ্য বিষয়ে অস্ট্রেলিয়ার সিডনি বিশ্ববিদ্যালয় থেকে তিনি স্নাতকোত্তর ডিগ্রি লাভ করেন। এছাড়াও তিনি ক্যানবেরা বিশ্ববিদ্যালয় থেকে এমবিএ ডিগ্রি অর্জন করেন। রাজনীতিতে আসার পূর্বে তিনি একজন শিশুরোগ বিশেষজ্ঞ, গণস্বাস্থ্য গবেষক ও প্রযুক্তি উপদেষ্টা ছিলেন। তিনি দ্রুক ন্যামরুম শোংপার প্রতিষ্ঠাতা সদস্য ও সাবেক সভাপতি ছিলেন। তিনি ২০০৮ ও ২০১৩ সালে ভুটানি আইনসভার নির্বাচনে অংশ নিয়েছিলেন। তিনি ২০১৮ সালে ভুটানি আইনসভার নির্বাচনে লিংমুখা টোয়েডোয়াং সংসদীয় আসন থেকে আইনসভার সদস্য নির্বাচিত হন। তিনি নির্বাচনে দ্রুক ফুয়েনসাম শোংপা দলের সোনাম ওয়াংয়েল ওয়াংকে পরাজিত করেন। ২০১৮ সালের ৩ নভেম্বর আনুষ্ঠানিকভাবে ভুটানি প্রধানমন্ত্রী লোটে শেরিং মন্ত্রিসভার সদস্যদের নাম ঘোষণা করেন এবং টান্ডি দর্জিকে ভুটানের পররাষ্ট্রমন্ত্রী হিসেবে ঘোষণা করেন। ২০১৮ সালের ৭ নভেম্বর তিনি আনুষ্ঠানিকভাবে পররাষ্ট্রমন্ত্রী হিসেবে দায়িত্বগ্রহণ করেন। "Bhutan 2018 Elections"। www.peldendrukpa.com। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৯।  "Bhutan's Newly Elected Prime Minister Lotay Tshering Unveiled The 10 Cabinet Ministers On 3 November 2018"। www.bhutantimes.com।  "HM confers Dakyen to Cabinet ministers, Speaker, and OL – KuenselOnline"। www.kuenselonline.com।  "MMCH accords reception to its ex-student Bhutanese PM"। Financial Express (ইংরেজি ভাষায়)। ১৪ এপ্রিল ২০১৯। সংগ্রহের তারিখ ১৪ এপ্রিল ২০১৯।  "DNT announces cabinet portfolios"। Bhutan Times।  "Doctors into politics condemn BMHC's notification – Business Bhutan"। www.businessbhutan.bt। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৯।  "DNT reveals 46 candidates - BBS"। ১ জুন ২০১৮।  "Meet the cabinet minister-elects of third democratically elected government"। ২০১৮-১১-০৩।  "Eight Candidates join DNT - The Bhutanese"।  "How DNT won Punakha?"।  "PM Lotay Tshering's Cabinet inaugurated in Bhutan – United News of India"। www.uniindia.com।
রাজিয়া সুলতানা (আইনজীবী)

রাজিয়া সুলতানা মিয়ানমারে জন্ম নেওয়া একজন বাংলাদেশি আইনজীবী, যিনি আন্তর্জাতিক সাহসী নারী পুরস্কার ২০১৯ লাভ করেছেন। রাজিয়া সুলতানা ১৯৭৩ সালে মিয়ানমারের রাখাইন রাজ্যের মংডুতে এক রোহিঙ্গা পরিবারে জন্মগ্রহণ করেন। মিয়ানমারে জন্ম হলেও তিনি বেড়ে উঠেছেন বাংলাদেশে। রাজিয়া সুলতান রোহিঙ্গাদের মানবাধিকার নিয়ে কাজ করে চলেছেন। এছাড়াও, তিনি মিয়ানমারের অন্যান্য জাতিসত্তার মানবাধিকার নিয়েও কাজ করে থাকেন। তিনি একাধারে একজন আইনজীবী, শিক্ষাবিদ ও মানবাধিকার কর্মী। তিনি রোহিঙ্গাদের নিয়ে কাজ করলেও মূলত নারী ও শিশুদের মানবাধিকার লঙ্ঘনের বিষয় নিয়ে কাজ করে থাকেন। ২০১৬ সাল থেকে তিনি বাংলাদেশে বসবাসকারী শতাধিক রোহিঙ্গা জাতিসত্তার ব্যক্তিদের সাক্ষাৎকার নিয়ে উইটনেস টু হরর ও রেপ বাই কমান্ড শিরোনামের দুইটি প্রতিবেদন প্রকাশ করেন। প্রতিবেদন দুইটিতে রোহিঙ্গা নারীদের প্রতি মিয়ানমার সেনাবাহিনীর যৌন নির্যাতনের কাহিনি ফুটে উঠেছে। এছাড়াও তিনি কালান্দান প্রেসের দ্য কিলিং ফিল্ডস অব আলেথানকিয়াও শিরোনামের একটি প্রতিবেদনে অবদান রেখেছেন। পেশাগত জীবনের বাইরে তিনি 'ফ্রি রোহিঙ্গা কোয়ালিশন' এর কোঅর্ডিনেটর ও 'আরাকান রোহিঙ্গা ন্যাশনাল অর্গানাইজেশন' এর নারী শাখার পরিচালক হিসেবে দায়িত্ব পালন করছেন। উইটনেস টু হরর রেপ বাই কমান্ড দ্য কিলিং ফিল্ডস অব আলেথানকিয়াও (অবদানকারী) আন্তর্জাতিক সাহসী নারী পুরস্কার ২০১৯ "2019 International Women of Courage Award"। U.S. Department of State। মার্চ ৯, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ৯, ২০১৯।  "Rohingya lawyer gets US award"। The Daily Star। সংগ্রহের তারিখ এপ্রিল ২০, ২০১৯।  "Rohingya lawyer Razia Sultana wins Int'l Women of Courage Award"। Dhaka Tribune।  "Rohingya lawyer Razia Sultana wins Women of Courage award"। Daily Sun। এপ্রিল ২০, ২০১৯ তারিখে মূল থেকে আর্কাইভ করা। সংগ্রহের তারিখ এপ্রিল ২০, ২০১৯।  "Rohingya lawyer Razia wins Women of Courage award"। The Independent। সংগ্রহের তারিখ এপ্রিল ২০, ২০১৯।  "রোহিঙ্গা আইনজীবী রাজিয়া পেলেন যুক্তরাষ্ট্রের 'সাহসী নারী' পদক"। প্রথম আলো।  "বাংলাদেশিসহ ১০ সাহসী নারী যুক্তরাষ্ট্রে পুরস্কৃত"। বাংলাদেশ প্রতিদিন।  "Biographies of the Finalists for the 2019 International Women of Courage Awards"। U.S. Department of State। ১১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৯।  "'I Am Doing This for Every Place Where Rape Is a Weapon of War.' Meet the Woman Documenting Sexual Violence Against Myanmar's Rohingya"। TIME। সংগ্রহের তারিখ এপ্রিল ২০, ২০১৯।  "Witness to Horror: In conversation with advocate Razia Sultana"। The Daily Star।
ফৌজিহ খলিলি

ফৌজিহ খলিলি (তামিল: பௌசியா கலீலி; জন্ম: ১০ অক্টোবর ১৯৫৮) একজন সাবেক টেস্ট ও একদিনের আন্তর্জাতিক ক্রিকেটার, যিনি আন্তর্জাতিক ক্রিকেটে ভারত জাতীয় ক্রিকেট দলের হয়ে প্রতিনিধিত্ব করেছেন। ঘরোয়া ক্রিকেট লীগ পর্যায়ে তিনি তামিলনাড়ুর হয়ে প্রতিনিধিত্ব করেছেন। তিনি আন্তর্জাতিক পর্যায়ে ৮টি টেস্ট এবং ১৩টি একদিনের আন্তর্জাতিক ম্যাচ খেলেছেন। একমাত্র মহিলা উইকেটরক্ষক ক্রিকেটার হিসেবে তিনি মহিলা ক্রিকেট বিশ্বকাপ প্রতিযোগিতায় সর্বাধিক স্টাম্পিং করে ২০ উইকেট শিকারের কীর্তি গড়েন। "Fowzieh Khalili"। CricketArchive। সংগ্রহের তারিখ ২০০৯-০৯-১৩।  "Fowzieh Khalili"। Cricinfo। সংগ্রহের তারিখ ২০০৯-০৯-১৩।  "Cricket Records | Records | Women's World Cup | Most dismissals in a series | ESPN Cricinfo"। Cricinfo। সংগ্রহের তারিখ ২০১৭-০৭-২৪।
চিতোড্ডা মসজিদ

চিতোড্ডা মসজিদ বাংলাদেশের কুমিল্লা জেলার বরুড়া উপজেলায় অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। মসজিদটি ৩টি গম্বুজসহ উচ্চ কাঠামোর ওপর আয়াতাকার ভাবে নির্মান করা হয়েছে। প্রাপ্ত শিলালিপি অনুযায়ী মোহাম্মদ জামাল নামক ব্যক্তি ১৭৭৪ সালে মসজিদটি নির্মাণ করেন। বাংলাদেশের মসজিদের তালিকা চট্টগ্রাম বিভাগের মসজিদের তালিকা উইকিমিডিয়া কমন্সে চিতোড্ডা মসজিদ সংক্রান্ত মিডিয়া রয়েছে। "প্রত্নস্হলের তালিকা"। archaeology.gov.bd। প্রত্নতত্ত্ব অধিদপ্তর। সংগ্রহের তারিখ ২৬ এপ্রিল ২০১৯।  "চিতোড্ডা মসজিদ"। [স্থায়ীভাবে অকার্যকর সংযোগ]
বড় শরিফপুর মসজিদ

বড় শরিফপুর মসজিদ বাংলাদেশের কুমিল্লা জেলায় অবস্থিত একটি ঐতিহাসিক মসজিদ। এটি বাংলাদেশে অবস্থিত মুঘল স্থাপনার মসজিদ। এটি বাংলাদেশের চট্টগ্রাম বিভাগের কুমিল্লা জেলার মনোহরগঞ্জ থানার বড় শরীফপুর গ্রামের নাগেরশ্বর দিঘির পূর্বতীরে অবস্থিত। মসজিদের শিলালিপি অনুযায়ী মসজিদটি মুহাম্মদ হায়াত আবদ করিম ১৭০৬-১৭০৭ সালে নির্মাণ করেন। প্রচলিত মতানুযায়ী নির্মাতা অত্র এলাকার কোতোয়াল ছিলেন। তাই এটি কোতোয়ালি মসজিদ নামে পরিচিত। ১৯৫৯ সাল থেকে মসজিদটি সংরক্ষিত স্থাপনা হিসেবে সংরক্ষিত রয়েছে। ১৯৬০ এর দশকে মসজিদটি সংস্কার করা হয়। পরবর্তীতে বাংলাদেশ প্রত্নতত্ত্ব অধিদপ্তর আরো সংস্কারকার্য‌ চালায়। মসজিদটির আকৃতি আয়তাকার। পূর্বদিকের অংশে তিনটি খিলানযুক্ত দরজা রয়েছে যার মধ্যে কেন্দ্রীয় দরজাটি অপেক্ষাকৃত বড়। দরজাগুলির বিপরীত দিকে পশ্চিম দেওয়ালে তিনটি মিহরাব রয়েছে। এক্ষেত্রেও কেন্দ্রীয় মিহরাবটি বাকি দুইটি মিহরাবের তুলনায় অপেক্ষাকৃত বড়। মসজিদের চারকোণে চারটি বড় অষ্টভুজাকার মিনার রয়েছে। এছাড়াও কেন্দ্রীয় বৃহৎ প্রবেশপথের উপরে দুইটি অষ্টভুজাকার মিনার রয়েছে। গম্বুজের সংখ্যা তিনটি। কেন্দ্রীয় গম্বুজটি অপেক্ষাকৃত বৃহৎ। গম্বুজের ভেতরের অংশ পাতার নকশা শোভিত। এছাড়া বাইরের অংশে চক্রনকশার কাজ রয়েছে। বাংলাদেশের মসজিদের তালিকা চট্টগ্রাম বিভাগের মসজিদের তালিকা এম.এ বারি (২০১২)। "বড় শরীফপুর মসজিদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "বাংলাদেশের কয়েকটি প্রাচীন মসজিদ"। দৈনিক ইত্তেফাক। ২ অক্টোবর ২০১৫। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।
যমুনা সেতু পশ্চিম পাড় ইকোপার্ক

যমুনা সেতু পশ্চিম পাড় ইকোপার্ক (বঙ্গবন্ধু যমুনা ইকোপার্ক) সিরাজগঞ্জ জেলার সদর উপজেলার সয়দাবাদ এলাকায় অবস্থিত। ইকোপার্কটি বঙ্গবন্ধু যমুনা বহুমূখী সেতুর সংলগ্ন যমুনা নদীর পশ্চিম পাড়ের বাঁধ ঘেঁষে জাতীয় মহাসড়ক,এলেঙ্গা-হাটিকমরুল N405 -এর উত্তর পাশে অবস্থিত। সেতু তৈরির পরপরই বনবিভাগ সেতুর আশপাশে বনায়ন কার্যক্রম শুরু করে। এবং ২০০৭ সালে, ৫০.২ হেক্টর (১২৪ একর) জায়গা নিয়ে ইকোপার্ক তৈরির প্রজ্ঞাপন জারি করা হয়। ২০০৮ সালের ৯ মার্চ তৎকালীন বাংলাদেশ সেতু কর্তৃপক্ষের নির্বাহী পরিচালক ও সরকারের সচিব খান এম ইব্রাহীম হেসেন পার্কটি উদ্বোধন করেন। "বার্ষিক প্রতিবেদন ২০১৮-১৯" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "বার্ষিক প্রতিবেদন ২০১৭-১৮" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "যমুনা ইকো পার্ক"। বাংলাদেশ জাতীয় তথ্য বাতায়ন। বাংলাদেশ জাতীয় তথ্য বাতায়ন। ২২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৯।  "বঙ্গবন্ধু ইকোপার্কে অগ্নিকাণ্ড"। ৪ ফেব্রুয়ারি ২০১৬। সংগ্রহের তারিখ ২০ এপ্রিল ২০১৯।  "ইকোপার্ক"। বন অধিদপ্তর। বন অধিদপ্তর। সংগ্রহের তারিখ ২২ এপ্রিল ২০১৯।  "ইকোপার্ক"। বাংলাপিডিয়া। সংগ্রহের তারিখ ২০ এপ্রিল ২০১৯।  "বঙ্গবন্ধু যমুনা ইকোপার্ক : অন্যতম বিনোদন কেন্দ্র"। দৈনিক ভোরের কাগজ। ৮ ডিসেম্বর ২০১৬। ২২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৯।  উইকিমিডিয়া কমন্সে যমুনা সেতু পশ্চিম পাড় ইকোপার্ক সংক্রান্ত মিডিয়া রয়েছে।
শেখ রাসেল এভিয়ারী এন্ড ইকো-পার্ক

শেখ রাসেল পক্ষিশালা ও ইকোপার্ক বাংলাদেশের চট্টগ্রামের রাঙ্গুনিয়ায় অবস্থিত পক্ষিশালা ও ইকোপার্ক। বাংলাদেশের রাজনৈতিক নেতা শেখ মুজিবুর রহমানের সর্বকনিষ্ঠ পুত্র শেখ রাসেলের নামে নামকরণ করা হয়। এটি বাংলাদেশের চট্টগ্রাম জেলার রাঙ্গুনিয়া উপজেলার কোদালা বন বিটের হোসনাবাদ ইউনিয়নের দক্ষিণ নিশ্চিন্তাপুর এলাকায় অবস্থিত। পার্কটি ৫২০ একর জায়গা জুড়ে বিস্তৃত। ২০১৩ সালের ১৩ নভেম্বর তৎকালীন প্রধানমন্ত্রী শেখ হাসিনা টেলি কনফারেন্সের মাধ্যমে এটির উদ্বোধন করেন, যার ভিত্তিপ্রস্তর স্থাপন করা হয় ২০১০ সালের ৭ আগস্ট। ফরিদপুর পৌর শেখ রাসেল শিশুপার্ক "পাখির অভয়ারণ্য হবে শেখ রাসেল ইকোপার্ক"।  উইকিমিডিয়া কমন্সে শেখ রাসেল এভিয়ারী এন্ড ইকো-পার্ক সংক্রান্ত মিডিয়া রয়েছে।
উজিরপুর টিলা

উজিরপুর টিলা বা উজিরপুর ঢিবি বাংলাদেশের কুমিল্লা জেলার একটি অখননকৃত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। এটি চট্টগ্রাম বিভাগের কুমিল্লা জেলার চৌদ্দগ্রাম উপজেলার, উজিরপুর ইউনিয়নে অবস্থিত। এম হারুনুর রশিদ (২০১২)। "ময়নামতী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "প্রত্নস্হলের তালিকা"। archaeology.gov.bd। প্রত্নতত্ত্ব অধিদপ্তর। সংগ্রহের তারিখ ২৬ এপ্রিল ২০১৯।  উইকিমিডিয়া কমন্সে উজিরপুর টিলা সংক্রান্ত মিডিয়া রয়েছে।
আবদুল মজিদ (সুনামগঞ্জের রাজনীতিবিদ)

আবদুল মজিদ (অজানা - ২০ এপ্রিল ২০১৯) ছিলেন একজন বাংলাদেশি রাজনীতিবিদ, মুক্তিযোদ্ধা, আইনজীবী ও শিক্ষাবিদ। তিনি সুনামগঞ্জ-৫ আসনের সংসদ সদস্য ছিলেন। আবদুল মজিদ ১৯৮০ সালে দোয়ারাবাজার মডেল উচ্চ বিদ্যালয়ের প্রতিষ্ঠাতা প্রধান শিক্ষক হিসেবে যোগদান করেন এবং ১০ বছর শিক্ষকতা করেন। ১৯৮৯ সালে তিনি আইন পেশায়ও জড়িত হন। ২০০৯ সাল থেকে ৫ বছর তিনি সুনামগঞ্জ জজকোর্টের কৌঁসুলির (পিপি) দায়িত্ব পালন করেন। আবদুল মজিদ ১৯৭১ সালে বাংলাদেশের স্বাধীনতা যুদ্ধ শুরু হলে তিনি মুক্তিযুদ্ধে অংশগ্রহণ করেন। আবদুল মজিদ সুনামগঞ্জ জেলার প্রতিষ্ঠাকালীন জেলা পরিষদ সদস্য ছিলেন। তিনি ১৯৯১ সালের পঞ্চম জাতীয় সংসদ নির্বাচনে সুনামগঞ্জ-৫ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন। তিনি ১৯৯৬ সালে সমৃদ্ধ বাংলাদেশ আন্দোলন দলে যোগ দিয়ে ১২ জুন ১৯৯৬ সালের সপ্তম জাতীয় সংসদ নির্বাচনে সুনামগঞ্জ-৫ আসন থেকে পরাজিত হন। ২০০১ সালের অষ্টম জাতীয় সংসদ নির্বাচনে তিনি জাতীয় পার্টির নেতৃত্বাধীন ইসলামী জাতীয় ঐক্য ফ্রন্টের প্রার্থী হিসেবে সুনামগঞ্জ-৫ আসন থেকে পরাজিত হন। ২০০৯ সাল থেকে সুনামগঞ্জ জেলা জাতীয় পার্টির সভাপতি হিসেবে নির্বাচিত হন। এর পূর্বে তিনি ভারপ্রাপ্ত সভাপতি হিসেবে দায়িত্ব পালন করেছেন। আবদুল মজিদ শ্বাসকষ্টজনিত আইএলডি রোগের ফলে ২০ এপ্রিল ২০১৯ সালে সিলেট এম.এ.জি. ওসমানী মেডিকেল কলেজ ও হাসপাতালে চিকিৎসাধীন অবস্থায় মৃত্যুবরণ করেন। "আবদুল মজিদ (সুনামগঞ্জ)"। প্রথম আলো। সংগ্রহের তারিখ ২০১৯-১১-০৮।  "সাবেক এমপি আবদুল মজিদ আর নেই"। যুগান্তর। সংগ্রহের তারিখ ২০ এপ্রিল ২০১৯।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সুনামগঞ্জে আওয়ামী লীগের দুর্গে হানা দিতে চায় বিএনপি নেতৃত্বাধীন জোট"। archive1.ittefaq.com.bd। ২০১৯-১১-০২ তারিখে মূল থেকে আর্কাইভ করা। সংগ্রহের তারিখ ২০১৯-১১-০৮।
নুজহাত পারভীন

নুজহাত মসিহ পারভীন (জন্ম: ৫ সেপ্টেম্বর ১৯৯৬) একজন ভারতীয় আন্তর্জাতিক নারী ক্রিকেটার। তিনি মধ্যপ্রদেশের অনূর্দ্ধ-১৬ ফুটবল দলের সাবেক ফুটবল অধিনায়ক ছিলেন, ২০১১ সালে তিনি সিঙ্গারাউলি জেলা ক্রিকেট দলের সাথে যোগ দেন। ২০১৬ সালের নভেম্বরে তিনি ওয়েস্ট ইন্ডিজের বিরুদ্ধে টি-টোয়েন্টি আন্তর্জাতিক সিরিজের জন্য ভারতীয় জাতীয় ক্রিকেট দলের হয়ে অভিষেক হয়। পারভিন মূলতঃ উইকেটরক্ষক-ব্যাটসম্যান হিসেবে খেলে থাকেন। নুজহাত মসিহ আলম এবং নাসিমা বেগমের কন্যা। তার ৪ ভাইবোন রয়েছে - বড় ভাই আমির সোহেল, বড় বোন নিমাত পারভিন, ছোট বোন আসিয়াহ পারভিন এবং ছোট ভাই অয়ন আশরাফ সোহেল। তিনি সিংরুলিতে জন্মগ্রহণ করেন এবং মধ্যপ্রদেশ ও কেন্দ্রীয় অঞ্চলের হয়ে ঘরোয়া ক্রিকেট খেলে থাকেন। ক্রীড়ায় মুসলমান নারী "ICC Women's World Cup 2017: Nuzhat Parween has the ability to make full use of limited chance"।  "Nuzhat Parveen"। Cricinfo। সংগ্রহের তারিখ ২ ডিসেম্বর ২০১৬।  "Nuzhat Parween"। CricketArchive। সংগ্রহের তারিখ ৬ মার্চ ২০১০।  "Forced Into Cricket, MP's Nuzhat Now Slated to Play World Cup"।  "Nuzhat Parveen a new kid on the block in Indian women’s cricket", One India, 6 November 2016. Retrieved 3 January 2017. Female Cricket interviews Nuzhat Parween ইএসপিএনক্রিকইনফোতে নুজহাত পারভীন (ইংরেজি) ইন্সটাগ্রামে নুজহাত পারভীন ফেসবুকে নুজহাত পারভীন